 Z A P I S N I K

od 27. srpnja 2023.
sa 18. sjednice Općinskog vijeća Općine Koprivnički Bregi, održane u dvorani za sastanke Općine Koprivnički Bregi, Kralja Tomislava 2, s početkom u 19,30 sati.

Sjednica je sazvana sazivom KLASA: 024-02/23-01/03, URBROJ: 2137-8-23-1, od 14. srpnja 2023. godine.

PRISUTNI:

a) članovi Općinskog vijeća:
1.Stjepan Sršek
2.Đurđica Mustaf

     3.Mario Delimar
4.Denis Zagrajski
5.Krunoslav Krapinec
     6.Siniša Maroševac
     7.Krešimir Rajtarić

     8. Miroslav Sarić
     9.Tomislav Tomiek

ODSUTNI: 
      b) ostali prisutni:
1.Mato Kuzminski, općinski načelnik
2.Jasna Klasan, pročelnik Jedinstvenog upravnog odjela
3.Sonja Terzić, viši referent za upravne poslove, zapisničar

4.Ljubica Godek, referent za računovodstvene poslove

5.Monika Varga, viši referent za računovodstvene poslove

ODSUTNI: Filip Galinec, predsjednik Savjeta mladih Općine Koprivnički Bregi
Sjednicu Općinskog vijeća Općine Koprivnički Bregi otvara predsjednik Općinskog vijeća Siniša Maroševac i pozdravlja sve prisutne. Posebno pozdravlja Jelenu Unger – pročelnicu Područnog ureda za katastar Koprivnica. Napominje da se sjednica vijeća snima. 
PREDSJEDNIK: Utvrđujem da je sjednici prisutno 9 članova te da Općinsko vijeće može donositi pravovaljane odluke. 
PREDSJEDNIK: Predlažem sljedeći:
D N E V N I   R E D
· Utvrđivanje kvoruma
1. Usvajanje zapisnika sa 17. sjednice Općinskog vijeća,
2. Informacija o provođenju postupka usklađenja (korekcije) granica katastarskih općina s granicama jedinica lokalne samouprave, između Grada Koprivnice i Općine Koprivnički Bregi;
3. Donošenje Odluke o davanju suglasnosti na Odluku o pripajanju Dječjeg vrtića „Dabrić“ Legrad Dječjem  vrtiću „Vrapčić“ Đelekovec;
4. Donošenje izmjena i dopuna Proračuna Općine Koprivnički Bregi za 2023. godinu projekcija za 2024. i 2025. godinu;
5. Donošenje Programa o izmjeni Programa građenja komunalne infrastrukture na području Općine Koprivnički Bregi u 2023. godini;
6. Donošenje Programa o izmjenama i dopunama Programa održavanja komunalne infrastrukture na području Općine Koprivnički Bregi u 2023. godini;
7. Donošenje Programa o izmjenama i dopuni Programa javnih potreba u osnovnom školstvu na području Općine Koprivnički Bregi u 2023. godini;
8. Donošenje Programa o izmjenama i dopunama Programa javnih potreba u predškolskom odgoju na području Općine Koprivnički Bregi u 2023. godini;
9. Donošenje Programa o izmjeni Programa javnih potreba u kulturi na području Općine Koprivnički Bregi u 2023. godini;
10. Donošenje Plana o izmjenama Plana javnih potreba u socijalnoj skrbi na području Općine Koprivnički Breg u 2023. godini;
11. Donošenje Odluke o osnivanju vlastitog pogona za obavljanje komunalnih djelatnosti na području Općine Koprivnički Bregi;

12. Donošenje Odluke o izradi IV. izmjena i dopuna Prostornog plana uređenja Općine Koprivnički Bregi;

13. Donošenje Odluke o usvajanju Izvješća o provedbi Plana upravljanja imovinom za Općinu Koprivnički Bregi u 2022. godini;
14. Donošenje Odluke o donošenju Procjene ugroženosti od požara i tehnološke eksplozije Općine Koprivnički Bregi i Plana zaštite od požara Općine Koprivnički Bregi;

15. Rasprava o zamolbi roditelja s područja Općine Koprivnički Bregi i donošenje Odluke o sufinanciranju troškova boravka djece s područja Općine Koprivnički Bregi polaznika Programa odgoja i obrazovanja djece s teškoćama u razvoju u Poliklinici za rehabilitaciju slušanja i govora SUVAG u Zagrebu;

16. Informacija o provedbi Zakona o sprječavanju sukoba interesa u odnosu na članak 4. stavak 3. Zakona;

17. Razno
PREDSJEDNIK: Tko je za predloženi dnevni red? Konstatiram da je dnevni red jednoglasno prihvaćen (9 glasova „za“) te možemo preći na 1. točku dnevnog reda.
Točka 1.
PREDSJEDNIK: Dobili ste zapisnik sa prethodne 17. sjednice. Da li ima primjedbi na zapisnik?
STJEPAN SRŠEK je dao primjedbu na zapisnik, a odnosi se na pitanje Denisa Zagrajskog u raspravi o aglomeraciji pod točkom „Razno“. 
PREDSJEDNIK: Nakon primjedbe na zapisnik, dajem na glasovanje. Tko je „za“? Konstatiram da je zapisnik sa 18. sjednice prihvaćen jednoglasno.

Točka 2.


PREDSJEDNIK: Dajem riječ Jeleni Unger kako bi nas informirala o korekciji granica katastarskih općina.
JELENA UNGER: Registar poslovnih jedinica je u mjerilu 1:5000. Registar se selio u digitalni oblik i na katastarske planove pa je došlo do nekih nelogičnosti. Desilo se na primjer da je naselje Štaglinec u katastarskoj općini Koprivnički Bregi, a ne u katastarskoj općini Koprivnica. Vlada je odobrila te će platiti to usklađivanje granica, tako da to Općinu Koprivnički Bregi neće ništa koštati. Granice trebaju ići po rubovima parcela i po prirodnim granicama. Također je problem što pola k.o. Glogovac spada u Općinu Koprivnički Bregi, a pola u Grad Koprivnica. 
Nakon pojedinih upita i kraće rasprave o korekciji granica, Jelena Unger je napustila sjednicu u 20,07 sati. 

Točka 3.

JASNA KLASAN: Dječji vrtić „Dabrić“ iz Legrada se odlučio pripojiti vrtiću „Vrapčić“ Đelekovec. Općinsko vijeće Općine Legrad je svojom Odlukom to potvrdilo, a naše Općinsko vijeće treba dati svoju suglasnost na tu Odluku Općine Legrad.
PREDSJEDNIK: Tko je „za“ ovu Odluku o davanju suglasnosti? Konstatiram da je od 9 prisutnih članova Općinskog vijeća, svih 9 članova glasovalo „za“ te se jednoglasno donosi

ODLUKA

o davanju suglasnosti na Odluku o pripajanju Dječjeg vrtića
„Dabrić“ Legrad Dječjem vrtiću „Vrapčić“ Đelekovec

Odluka se prilaže ovom zapisniku i čini njegov sastavni dio.

Točka 4.
LJUBICA GODEK: Ovo je sada drugi rebalans Proračuna, jer je došlo do malih korekcija, odnosno preraspodjele sredstava u Programu održavanja komunalne infrastrukture na području Općine Koprivnički Bregi. Iz ŽUC-a smo dobili obavijest da Općina ne treba osigurati sredstva za proširenje mosta na kanalu Lipovac pa se taj novac prerasporedio za druge stvari i to za rasvjetu i za uređenje groblja.
KREŠIMIR RAJTARIĆ je pitao za održane izbore u Općini za Rome.

JASNA KLASAN je pojasnila da su se morali održati izbori jer je u Općini dovoljno stanovnika Romske populacije.
Na pitanje MIROSLAVA SARIĆA koje je iznosio na sjednici, PREDSJEDNIK je odgovorio da to nije za ovu točku dnevnog reda.
Miroslav Sarić je napustio sjednicu Općinskog vijeća u 20,37 sati, tako da je ostalo 8 prisutnih vijećnika na sjednici. 
PREDSJEDNIK: Tko je „za“ predloženi drugi rebalans Proračuna? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donose
II. IZMJENE I DOPUNE PRORAČUNA
Općine Koprivnički Bregi za 2023. godinu i projekcije za 2024. i 2025. g.
II. Izmjene i dopune Proračuna se prilažu ovom zapisniku i čine njegov sastavni dio.
Točke 5. do 10.
PREDSJEDNIK: Predlažem da spojimo točke od 5. do 10. dnevnog reda jer se odnose na izmjene i dopune Programa koje nam je detaljno pojasnila Ljubica u svom izlaganju oko rebalansa Proračuna.
PREDSJEDNIK: Tko je „za“ izmjene i dopune Programa i Plana? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donose
PROGRAM
o izmjeni Programa građenja komunalne infrastrukture

na području Općine Koprivnički Bregi za 2023. godinu

PROGRAM

o izmjenama i dopunama Programa održavanja komunalne infrastrukture

na području Općine Koprivnički Bregi u 2023. godini

PROGRAM 

o izmjenama i dopuni Programa javnih potreba u osnovnom školstvu

na području Općine Koprivnički Bregi u 2023. godini

PROGRAM

o izmjenama i dopunama Programa javnih potreba u predškolskom odgoju na području Općine Koprivnički Bregi u 2023. godini

PROGRAM

o izmjeni Programa javnih potreba u kulturi na području
Općine Koprivnički Bregi u 2023. godini

PLAN

o izmjenama Plana javnih potreba u socijalnoj skrbi na području

Općine Koprivnički Bregi u 2023. godini

Programi i Plan se prilažu ovom zapisniku i čine njegov sastavni dio.

Točka 11.

JASNA KLASAN: Temeljem Zakona o komunalnom gospodarstvu moramo donijeti ovu Odluku o osnivanju vlastitog pogona za obavljanje komunalnih djelatnosti. Kod nas se ništa neće mijenjati, ali se mora donijeti ovakva odluka radi novih odredbi Zakona. Inače, upravitelj vlastitog pogona je pročelnik Jedinstvenog upravnog odjela.

PREDSJEDNIK: Ako nema dodatnih pitanja, dajem ovaj prijedlog na glasovanje. Tko je „za“? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donosi

ODLUKA

o osnivanju vlastitog pogona za obavljanje komunalnih djelatnosti

na području Općine Koprivnički Bregi

Odluka se prilaže ovom zapisniku i čini njegov sastavni dio.  

Točka 12.

JASNA KLASAN: Znate da smo započeli postupak IV. izmjena i dopuna Prostornog plana uređenja Općine Koprivnički Bregi. Mora se izvršiti postupak javne nabave za odabir izvođača, a ove izmjene i dopune Prostornog plana će najvjerojatnije, po novom, financirati država. Vijeće treba donijeti odluku o izradi IV. izmjena i dopuna Prostornog plana uređenja.
PREDSJEDNIK: Dobili ste prijedlog ove Odluke. Tko je „za“? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donosi
ODLUKA

O izradi IV. izmjena i dopuna Prostornog plana uređenja

Općine Koprivnički Bregi

Odluka se prilaže ovom zapisniku  i čini njegov sastavni dio.

Točka 13.

JASNA KLASAN: Svake godine moramo donijeti za prethodnu godinu Izvješće o provedbi plana upravljanja imovinom u vlasništvu Općine Koprivnički Bregi pa tako je donijeto i za 2022. godinu. U tom dokumentu se donosi realizacija strateškog planiranja, iskazana u Strategiji upravljanja imovinom u vlasništvu Općine Koprivnički Bregi za razdoblje od 2020. do 2026. godine.
PREDSJEDNIK: Ako nema pitanja po ovoj točki, dajem na glasovanje. Tko je „za“? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donosi

ODLUKA

o usvajanju Izvješća o provedbi plana upravljanja imovinom u vlasništvu

Općine Koprivnički Bregi za 2022. godinu

Odluka se prilaže ovom zapisniku i čini njegov sastavni dio.

Točka 14.

SONJA TERZIĆ: Novu Procjenu ugroženosti od požara i tehnološke eksplozije kao i novi Plan zaštite od požara Općine Koprivnički Bregi izradila nam je ovlaštena Ustanova Defensor iz Varaždina. Služba civilne zaštite Koprivnica – odjel inspekcije Koprivnica, dao je svoje pozitivno mišljenje na izrađenu Procjenu i Plan.

PREDSJEDNIK: Dajem na glasovanje, tko je „za“? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donosi
ODLUKA

o donošenju Procjene ugroženosti od požara i tehnološke eksplozije Općine

Koprivnički Bregi i Plana zaštite od požara Općine Koprivnički Bregi

Odluka se prilaže ovom zapisniku i čini njegov sastavni dio.

Točka 15.

JASNA KLASAN: Pročitat ću vam dio zamolbe majke Sanje Kolenko, čije dijete treba polaziti program odgoja i obrazovanja djece u Poliklinici SUVAG u Zagrebu. Cijena za ovaj program iznosi 306,34 eura po djetetu, mjesečno. Izrađen je prijedlog Odluke o sufinanciranju troškova boravka djece koji ste dobili u materijalima, a izrađen je po prethodnim Odlukama za Podravsko sunce i Tratinčicu. 
 PREDSJEDNIK: Da li ima pitanja ili nejasnoća po ovoj točki dnevnog reda? Ako nema, dajem prijedlog Odluke na glasovanje. Tko je „za“? Konstatiram da je od 8 prisutnih članova Općinskog vijeća, svih 8 članova glasovalo „za“ te se jednoglasno donosi
ODLUKA

o sufinanciranju troškova boravka djece s područja Općine Koprivnički 

Bregi polaznika Programa odgoja i obrazovanja djece s teškoćama u razvoju u Poliklinici za rehabilitaciju slušanja i govora SUVAG u Zagrebu

Odluka se prilaže ovom zapisniku i čini njegov sastavni dio.

Točka 16.

JASNA KLASAN: Dobili smo dopis za obveze vijećnika o provedbi Zakona o sprječavanju sukoba interesa. Napravili smo izjavu koju bi molila da popunite i predate. Napravit ću zajednički izjavu za sve i poslati ju.

Točka 17.

MATO KUZMINSKI: Pozdravljam sve vijećnike i djelatnike Općine. Bliži nam se Dan Općine, pripreme traju. 13.8. u 9,00 sati je polaganje vijenca u svim naseljima Općine Koprivnički Bregi. 95 % stanovnika Općine je zaprimilo plave i žute kante, a tko nije dobio treba dostaviti svoje podatke, kako bi i oni dobili. U subotu se ide u Mađarsku, odlazak je u 5,00 sati ujutro pa tko želi može se pridružiti. 14.8. je svečana sjednica povodom Dana Općine i 30 godina postojanja Općine Koprivnički Bregi. Osigurane su kućice za OPG-e, biti će također napuhanci za Rokovo. Zatim vas želim informirati da je 5 obitelji predalo potrebnu dokumentaciju za stambeno zbrinjavanje i te će se prijave  uskoro razmatrati. Bila je konstituirajuća sjednica Roma, predsjednik je Nino Oršoš,  a njegov zamjenik je Danijel Oršoš (Jasna Klasan je pojasnila postupak izbora i daljnje radnje nakon izbora koje se moraju provesti).
MATO KUZMINSKI: Prema Jadranki Žnidar je izgrađena voda u Glogovcu, a to ide preko aglomeracije. Velika je zainteresiranost ljudi za vodu na Velebitu, odnosno u vinogradima, sutra je opet sastanak o tome pa ćemo vidjeti koliko je stvarno ljudi zainteresirano.
KREŠIMIR RAJTARIĆ: Zanima me mogućnost postavljanja javne rasvjete do Lovačkog doma u Bregima. Imamo dosta aktivnosti u Lovačkom domu, a bile bi dovoljne 3 do 4 lampe.

MATO KUZMINSKI: Prvo ćemo riješiti javnu rasvjetu tamo gdje žive ljudi, a onda ćemo to rješavati.

KREŠIMIR RAJTARIĆ: Postavili bi kamere da vidimo tko baca smeće i za to nam treba rasvjeta.

STJEPAN SRŠEK je napomenuo da nedostaje više prometnih znakova na nekim mjestima u Glogovcu gdje je to bitno, kako znak STOP, tako i znak sa oznakom 40.

TOMISLAV TOMIEK je postavio pitanje odlaganja građevinskog otpada na parcelama te je pitao za održavanje poljskih puteva.

MATO KUZMINSKI: Što se tiče građevinskog otpada, njega ljudi mogu odlagati na svojim parcelama, ali isključivo otpad koji nije opasan. Što se tiče poljskih puteva, o tome ću vas obavijestiti idući tjedan.

STJEPAN SRŠEK: Još bih postavio pitanje uređenja bankina u Vinogradskoj ulici u Glogovcu.

KREŠIMIR RAJTARIĆ: Zašto se ne možemo javljati na natječaje za multifunkcionalni objekt dok se ne donesu izmjene Prostornog plana uređenja.
MATO KUZMINSKI je objasnio da se te mogućnosti prvo trebaju staviti u Prostorni plan da bi se mogli realizirati takvi projekti.

PREDSJEDNIK: Budući da se više nitko nije javio za riječ, a dnevni red je iscrpljen, završavam ovu sjednicu u 21,35 sati.
ZAPISNIČAR:






        PREDSJEDNIK:

  Sonja Terzić





                  Siniša Maroševac

